CELEX: 32020D1650
Language: ro
Date: 2020-11-06 00:00:00
Title: Decizia de punere în aplicare (PESC) 2020/1650 a Consiliului din 6 noiembrie 2020 privind punerea în aplicare a Deciziei 2012/642/PESC privind măsuri restrictive împotriva Belarus

6.11.2020   
               
               
                  RO
               
               
                  Jurnalul Oficial al Uniunii Europene
               
               
                  LI 370/9
               
            
         DECIZIA DE PUNERE ÎN APLICARE (PESC) 2020/1650 A CONSILIULUI
         din 6 noiembrie 2020
         privind punerea în aplicare a Deciziei 2012/642/PESC privind măsuri restrictive împotriva Belarus
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (1), în special articolul 6 alineatul (1),
         având în vedere propunerile Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 15 octombrie 2012, Consiliul a adoptat Decizia 2012/642/PESC privind măsuri restrictive împotriva Belarus.
                  
               
                     (2)
                  
                  
                     La 9 august 2020, Belarus a desfășurat alegeri prezidențiale, cu privire la care s-a constatat că nu au fost conforme cu standardele internaționale și că au fost marcate de represiunea candidaților independenți, fiind urmate de o reprimare brutală a demonstranților pașnici. La 11 august 2020, Înaltul Reprezentant al Uniunii pentru afaceri externe și politica de securitate („Înaltul Reprezentant”) a emis o declarație în numele Uniunii în care afirma că alegerile nu au fost nici libere, nici corecte. S-a afirmat de asemenea că ar putea să fie luate măsuri împotriva celor responsabili de violențe, de arestări nejustificate și de falsificarea rezultatului alegerilor.
                  
               
                     (3)
                  
                  
                     La 2 octombrie 2020, Consiliul a adoptat Decizia de punere în aplicare (PESC) 2020/1388 (2) prin care au fost desemnate 40 de persoane identificate ca fiind responsabile de acte de represiune și de intimidare a demonstranților pașnici, a membrilor opoziției și a jurnaliștilor în urma alegerilor prezidențiale care au avut loc în Belarus în 2020, precum și de abateri comise de Comisia Electorală Centrală în cadrul procesului electoral aferent alegerilor respective.
                  
               
                     (4)
                  
                  
                     La 24 septembrie 2020, Înaltul Reprezentant a emis o declarație în numele Uniunii în care afirma că așa-numita „învestitură” și noul mandat revendicat de Aleksandr LUKAȘENKO sunt lipsite de orice legitimitate democratică. În declarație se reitera faptul că Uniunea se așteaptă ca autoritățile din Belarus să se abțină imediat de la orice noi forme de represiune și violență îndreptate împotriva poporului belarus și să elibereze imediat și necondiționat toate persoanele deținute, inclusiv prizonierii politici.
                  
               
                     (5)
                  
                  
                     Având în vedere gravitatea situației din Belarus, din cauza actelor de represiune care sunt comise în continuare împotriva societății civile și a activiștilor opoziției, Aleksandr LUKAȘENKO și 14 alte persoane ar trebui incluse pe lista persoanelor și entităților cărora li se aplică măsurile restrictive prevăzută în anexa la Decizia 2012/642/PESC.
                  
               
                     (6)
                  
                  
                     Prin urmare, anexa la Decizia 2012/642/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa la Decizia 2012/642/PESC se modifică astfel cum se prevede în anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 6 noiembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 285, 17.10.2012, p. 1.
         
            (2)  Decizia de punere în aplicare (PESC) 2020/1388 a Consiliului din 2 octombrie 2020 privind punerea în aplicare a Deciziei 2012/642/PESC privind măsuri restrictive împotriva Belarus (JO L 319I, 2.10.2020, p. 13).
      
      
         
            ANEXĂ
            În anexa la Decizia 2012/642/PESC, se adaugă următoarea persoană:
            
               
                            
                        
                        
                           Nume
                           Transcriere din ortografia belarusă
                           Transcriere din ortografia rusă
                        
                        
                           Nume
                           (ortografia belarusă)
                        
                        
                           Nume
                           (ortografia rusă)
                        
                        
                           Informații de identificare
                        
                        
                           Motivele înscrierii pe listă
                        
                     
                           „45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Președinte al Republicii Belarus
                           Data nașterii: 30.8.1954
                           Locul nașterii: localitatea Kopys, regiunea Vitebsk/ Viciebsk, fosta URSS (actualmente Belarus)
                           Sex: masculin
                        
                        
                           În calitatea de președinte al Belarusului cu autoritate asupra organelor statale, este responsabil de represiunea violentă desfășurată de aparatul de stat înainte și după alegerile prezidențiale din 2020, în special prin respingerea principalilor candidați din opoziție, arestări arbitrare și rele tratamente ale căror victime au fost demonstranți pașnici, precum și prin acte de intimidare a jurnaliștilor și de violență împotriva acestora.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Consilier pe probleme de securitate națională al președintelui, membru al Consiliului de Securitate
                           Data nașterii: 28.11.1975
                           Locul nașterii: Mogilev/ Mahiliou (fosta URSS, actualmente Belarus)
                           Sex: masculin
                        
                        
                           În calitate de consilier pe probleme de securitate națională al președintelui și de membru al Consiliului de Securitate, precum și exercitând funcția de supraveghere informală a forțelor de securitate din Belarus, este responsabil de campania de represiune și de intimidare condusă de aparatul de stat în urma alegerilor prezidențiale din 2020, în special prin arestări arbitrare și rele tratamente, inclusiv tortură, ale căror victime au fost demonstranți pașnici, precum și prin acte de intimidare a jurnaliștilor și de violență împotriva acestora.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Șeful personalului Administrației Prezidențiale
                           Data nașterii: 14.1.1963
                           Locul nașterii: satul Stolitsa din regiunea Vitebsk/ Viciebsk (fosta URSS, actualmente Belarus)
                           Sex: masculin
                        
                        
                           În calitate de șef al personalului Administrației Prezidențiale, este strâns asociat președintelui și responsabil de asigurarea executării prerogativelor prezidențiale în domeniul politicii interne și externe. Acesta sprijină astfel regimul Lukașenko, inclusiv în campania de represiune și de intimidare condusă de aparatul de stat în urma alegerilor prezidențiale din 2020.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           Președintele KGB, fost președinte al Comitetului de control al statului
                           Data nașterii: 8.9.1966
                           Locul nașterii: satul Privalki/ Privalka din regiunea Hrodna/ Grodno (fosta URSS, actualmente Belarus)
                           Sex: masculin
                        
                        
                           În funcția de conducere pe care o deține ca președinte al Comitetului pentru securitatea statului (KGB) și în calitatea anterioară de președinte al Comitetului de control al statului, este responsabil de campania de represiune și de intimidare condusă de aparatul de stat în urma alegerilor prezidențiale din 2020, în special prin arestări arbitrare și rele tratamente, inclusiv tortură, ale căror victime au fost demonstranți pașnici, precum și prin acte de intimidare a jurnaliștilor și de violență împotriva acestora.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Șeful Direcției principale de protecție a legii și ordinii și de prevenire din cadrul Ministerului Afacerilor Interne
                           Data nașterii: 29.5.1964
                           Sex: masculin
                        
                        
                           În funcția de conducere pe care o deține ca șef al Direcției principale de protecție a legii și ordinii și de prevenire în cadrul Ministerului Afacerilor Interne, este responsabil de campania de represiune și de intimidare condusă de aparatul de stat în urma alegerilor prezidențiale din 2020, în special prin arestări arbitrare și rele tratamente, inclusiv tortură, ale căror victime au fost demonstranți pașnici, precum și prin acte de intimidare a jurnaliștilor și de violență împotriva acestora.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Președintele Comitetului de anchetă
                           Data nașterii: 25.3.1970
                           Locul nașterii: satul Cierabličy din regiunea Brest (fosta URSS, actualmente Belarus)
                           Sex: masculin
                        
                        
                           În funcția de conducere pe care o deține ca președinte al Comitetului de anchetă, este responsabil de campania de represiune și de intimidare condusă de comitet în urma alegerilor prezidențiale din 2020, în special prin anchete inițiate împotriva Consiliului de coordonare creat de opoziție pentru a contesta rezultatul alegerilor respective și împotriva demonstranților pașnici.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Fost prim-vicepreședinte al Comitetului de anchetă, în prezent președinte al Comitetului de stat pentru medicină legală
                           Data nașterii: 7.9.1973
                           Locul nașterii: Minsk (fosta URSS, actualmente Belarus)
                           Sex: masculin
                        
                        
                           În funcția de conducere pe care o deținea anterior ca prim-vicepreședinte al Comitetului de anchetă, este responsabil de campania de represiune și de intimidare condusă de comitet în urma alegerilor prezidențiale din 2020, în special prin anchete inițiate împotriva Consiliului de coordonare creat de opoziție pentru a contesta rezultatul alegerilor respective și împotriva demonstranților pașnici.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Vicepreședinte al Comitetului de anchetă
                           Data nașterii: 17.7.1974
                           Locul nașterii: Rechitsa, regiunea Gomel (fosta URSS, actualmente Belarus)
                           Sex: masculin
                        
                        
                           În funcția de conducere pe care o deține ca vicepreședinte al Comitetului de anchetă, este responsabil de campania de represiune și de intimidare condusă de comitet în urma alegerilor prezidențiale din 2020, în special prin anchete inițiate împotriva Consiliului de coordonare creat de opoziție pentru a contesta rezultatul alegerilor respective și împotriva demonstranților pașnici.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Vicepreședinte al Comitetului de anchetă
                           Data nașterii: 1.8.1973
                           Locul nașterii: Brest (fosta URSS, actualmente Belarus)
                           Sex: masculin
                        
                        
                           În funcția de conducere pe care o deține ca vicepreședinte al Comitetului de anchetă, este responsabil de campania de represiune și de intimidare condusă de comitet în urma alegerilor prezidențiale din 2020, în special prin anchete inițiate împotriva Consiliului de coordonare creat de opoziție pentru a contesta rezultatul alegerilor respective și împotriva demonstranților pașnici.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр'евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Șeful Centrului de operații și analiză
                           Data nașterii: 1.8.1971
                           Sex: masculin
                        
                        
                           În funcția de conducere pe care o deține ca șef al Centrului de operații și analiză, este strâns asociat președintelui și este responsabil de represiunea împotriva societății civile, în special prin întreruperea conexiunii la rețelele de telecomunicații ca instrument de represiune împotriva societății civile, a demonstranților pașnici și a jurnaliștilor.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Adjunct al ministrului informațiilor Data nașterii: 10.7.1972
                           Locul nașterii: satul Koshelevo, regiunea Grodno/ Hrodna (fosta URSS, actualmente Belarus)
                           Sex: masculin
                        
                        
                           În funcția de conducere pe care o deține ca adjunct al ministrului informațiilor, este responsabil de represiunea împotriva societății civile, în special prin decizia Ministerului Informațiilor de a întrerupe accesul la site-uri independente și de a limita accesul la internet în Belarus în urma alegerilor prezidențiale din 2020, ca instrument de represiune împotriva societății civile, a demonstranților pașnici și a jurnaliștilor.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Secretară de presă a președintelui Belarusului
                           Data nașterii: 16.2.1984
                           Locul nașterii: Minsk (fosta URSS, actualmente Belarus)
                           Numele de fată: Kirsanova (RU: Кирсанова) sau Selyun (RU Селюн)
                           Sex: feminin
                        
                        
                           În calitate de secretară de presă a președintelui Belarusului, este strâns asociată președintelui și responsabilă de coordonarea activităților media ale președintelui, inclusiv de elaborarea de declarații și de organizarea de apariții publice. Sprijină astfel regimul Lukașenko, inclusiv în campania de represiune și de intimidare condusă de aparatul de stat în urma alegerilor prezidențiale din 2020. În special, prin declarațiile sale publice prin care îl apără pe președinte și îi critică pe activiștii opoziției, precum și pe demonstranții pașnici, făcute în urma alegerilor prezidențiale din 2020, a contribuit la subminarea gravă a democrației și a statului de drept în Belarus.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Comandantul unității Alfa
                           Data nașterii: 21.8.1975
                           Sex: masculin
                        
                        
                           În funcția de comandă pe care o deține asupra forțelor unității Alfa, este responsabil de campania de represiune și de intimidare întreprinsă de aceste forțe în urma alegerilor prezidențiale din 2020, în special prin arestări arbitrare și rele tratamente, inclusiv tortură, ale căror victime au fost demonstranți pașnici, precum și prin acte de intimidare a jurnaliștilor și de violență împotriva acestora.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Fost secretar de stat în cadrul Consiliului de Securitate
                           Data nașterii: 25.6.1967
                           Locul nașterii: satul Revyaki, regiunea Vitebsk/ Viciebsk (fosta URSS, actualmente Belarus)
                           Sex: masculin
                        
                        
                           În calitatea anterioară de secretar de stat al Consiliului de Securitate, este strâns asociat președintelui și responsabil de campania de represiune și de intimidare întreprinsă de aparatul de stat în urma alegerilor prezidențiale din 2020, în special prin arestări arbitrare și rele tratamente, inclusiv tortură, ale căror victime au fost demonstranți pașnici, precum și prin acte de intimidare a jurnaliștilor și de violență împotriva acestora.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Președintele Curții Constituționale a Republicii Belarus
                           Data nașterii: 18.10.1954
                           Locul nașterii: regiunea Minsk (fosta URSS, actualmente Belarus)
                           Sex: masculin
                        
                        
                           În calitate de președinte al Curții Constituționale, este responsabil pentru decizia Curții Constituționale adoptată la 25 august 2020, prin care rezultatul alegerilor frauduloase a fost recunoscut oficial. Prin urmare, a sprijinit și a facilitat acțiuni ale campaniei de represiune și de intimidare întreprinse de aparatul de stat împotriva demonstranților pașnici și a jurnaliștilor și este astfel responsabil de subminarea gravă a democrației și a statului de drept în Belarus.”